Maar die monargieë van Europa spog ook met ’n hand vol jong prinsesse wat eendag die troon gaan bestyg en koningin gaan word. Hier is ’n paar feite oor dié adellikes.
Elisabeth is tans ’n student aan die Koninklike Militêre Akademie in die Belgiese hoofstad, Brussels, nadat sy vroeër vanjaar haar tersiêre opleiding aan die UWC Atlantic College in Wallis voltooi het.
In 2020 het daar omstredenheid geheers oor die monargie se besluit dat dié prinses, wat tans ’n hoërskoolleerder aan die Christelijk Gymnasium Sorghvliet skool in Den Haag is, vanaf 2021 ’n toelaag uit die staatsbegroting sal ontvang.
Ingrid Alexandra is naas haar pa die aanspraakmaker tot die Noorweegse troon. Haar 83-jarige oupa, koning Harald V, vier in 2021 sy 30ste jaar op die troon. Die sportiewe prinses is tans ’n leerder aan die Hoërskool Elvebakken in Oslo.
Prinses Leonor (15), die oudste van Felipe en sy vrou, koningin Letizia, se twee dogters, het daarmee die eerste aanspraakmaker tot die Spaanse troon geword en sommer ’n hele string titels daarby geërf.
Felipe en Letizia, ’n voormalige joernalis, het ook ’n jonger dogter, prinses Sofía (13). Albei dogters vergesel gereeld hul ouers na amptelike aangeleenthede.
Die agtjarige Estelle het ’n jonger boetie, die skattige prins Oscar (4). Estelle word gereeld saam met haar ouers by openbare geleenthede gesien en in Februarie vanjaar is ’n stigting vir die bevordering van die kunste na haar genoem.